CELEX: 62013CN0549
Language: mt
Date: 2013-10-22 00:00:00
Title: Kawża C-549/13: Talba għal deċiżjoni preliminari mressqa mill-Vergabekammer Arnsberg (il-Ġermanja) fit- 22 ta’ Ottubru 2013 — Bundesdruckerei GmbH vs Stadt Dortmund

25.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/3
            
         Talba għal deċiżjoni preliminari mressqa mill-Vergabekammer Arnsberg (il-Ġermanja) fit-22 ta’ Ottubru 2013 — Bundesdruckerei GmbH vs Stadt Dortmund
   (Kawża C-549/13)
   2014/C 24/04
   Lingwa tal-kawża: il-Ġermaniż
   
      Qorti tar-rinviju
   
   Vergabekammer Arnsberg
   
      Partijiet fil-kawża prinċipali
   
   
      Rikorrenti: Bundesdruckerei GmbH
   
      Konvenut: Stadt Dortmund
   
      Domanda preliminari
   
   L-Artikolu 56 TFUE u l-Artikolu 3(2) tad-Direttiva 96/71/KE (1) jipprekludu dispożizzjoni tad-dritt nazzjonali u/jew kundizzjoni għall-għoti ta’ kuntratt minn awtorità kontraenti pubblika li tipprovdi li, l-offerent li jrid jikseb kuntratt pubbliku permezz ta’ sejħa għal offerti 1) għandu jimpenja ruħu li jħallas lill-persunal irreklutat għall-eżekuzzjoni tal-kuntratt is-salarju miftiehem jew minimu ffissat permezz ta’ din id-dispożizzjoni u 2) għandu jimponi obbligu identiku lis-subappaltatur irreklutat jew ikkunsidrat u jippreżenta lill-awtorità kontraenti att ta’ reklutaġġ bħala subappaltatur, meta a) din id-dispożizzjoni tipprovdi għal tali obbligu biss fir-rigward tal-għoti ta’ kuntratti pubbliċi u mhux fir-rigward tal-għoti ta’ kuntratti privati u b) is-subappaltatur huwa stabbilit fi Stat Membru ieħor tal-UE u l-ħaddiema tas-subappaltatur jeżerċitaw l-attivitajiet tagħhom fil-kuntest tal-eżekuzzjoni tas-servizzi li huma s-suġġett tal-kuntratt esklużivament fil-pajjiż ta’ oriġini ta’ dan is-subappaltatur?
   
      (1)  Direttiva tal-Parlament Ewropew u tal-Kunsill 96/71/KE, tas-16 ta’ Diċembru 1996, dwar l-impjieg ta’ ħaddiema fil-qafas ta’ prestazzjoni ta’ servizzi (ĠU Edizzjoni Speċjali bil-Malti, Kapitolu 5, Vol. 2, p. 431).